ai4bharat/Pralekha huggingface dataset:
शिक्षा मंत्रालय
श्रीमती अनीता करवाल ने विशेष अभियान 2.0 की समीक्षा कीं
इस अभियान के तहत विभाग और उसके स्वायत्त निकाय स्वच्छता और सरकार में लंबित मामलों को कम करने पर ध्यान केंद्रित कर रहे हैं
शिक्षा मंत्रालय के स्कूल शिक्षा और साक्षरता विभाग की सचिव श्रीमती अनीता करवाल ने आज यानी 21 अक्टूबर, 2022 को विभाग के सभी अतिरिक्त सचिवों, संयुक्त सचिवों, डीएस/निदेशक स्तर के अधिकारियों और स्वायत्त निकायों के प्रमुखों के साथ एक बैठक की अध्यक्षता कीं। इस बैठक का उद्देश्य गांधी जयंती यानी 2 अक्टूबर को शुरू किए गए विशेष अभियान 2.0 की उपलब्धियों और प्रगति की समीक्षा करना था। इस अभियान का संचालन 31 अक्टूबर तक किया जाएगा। यह विशेष अभियान 2.0 मामलों के समय पर निपटान और एक स्वच्छ कार्यस्थल के महत्व को बढ़ावा देता है।
इस विशेष अभियान का संचालन दो चरणों- प्रारंभिक चरण  और कार्यान्वयन चरण  में किया जा रहा है। इस अभियान के तहत केंद्रित फोकस विषयों में सांसदों के मामलों, राज्य सरकारों के मामले, अंतर-मंत्रालयी मामले, संसदीय आश्वासन, पीएमओ मामले, जन शिकायतें व उनकी अपीलें, अनुपालन बोझ को कम करने और नागरिकों के जीवन को सुगम बनाने को बढ़ावा देने के लिए मौजूदा नियमों व प्रक्रियाओं का रिकॉर्ड प्रबंधन और समीक्षा शामिल है।
इस संबंध में स्कूल शिक्षा और साक्षरता विभाग की सचिव साप्ताहिक समीक्षा बैठक करती हैं। इस बैठक के दौरान जिन प्रमुख बिंदुओं पर चर्चा की गई, उनमें विभिन्न संगठनों व अनुभागों की फाइलों की समीक्षा के लिए लक्ष्य और उपलब्धियां, संसद के आश्वासनों की स्थिति और विशिष्ट उत्तर व सोशल मीडिया गतिविधियों की स्थिति शामिल थी। इसके अलावा विभाग व उसके स्वायत्त निकायों के लक्ष्यों और उनकी उपलब्धियों पर विस्तृत चर्चा की गई और उन्हें मिशन मोड पर इन लक्ष्यों को प्राप्त करने के लिए प्रेरित किया गया।
इसके अलावा विशेष अभियान 2.0 के तहत 17 अक्टूबर, 2022 को प्रशासनिक सुधार और लोक शिकायत विभाग  के अधिकारियों ने विशेष रूप से स्वच्छता गतिविधियों पर किए गए सर्वश्रेष्ठ अभ्यासों के फिल्मांकन को लेकर डीडी न्यूज की टीम के साथ नई दिल्ली के एंड्रयूजगंज स्थित केंद्रीय विद्यालय का दौरा किया। इस फिल्म का प्रसारण दूरदर्शन पर जल्द ही किया जाएगा।
आवास एवं शहरी कार्य मंत्रालय
‘द नेक्स्ट फ्रंटियर: इंडियाज स्मार्ट सिटीज’ - एक आगामी डॉक्यूमेंट्री है जिसमें भारत के स्मार्ट सिटीज मिशन के पथप्रदर्शक सफर को पिरोया गया है
नेशनल ज्योग्राफिक ने आवासन एवं शहरी कार्य मंत्रालय के सहयोग से, इस विशिष्ट फिल्म की घोषणा की, जिसका प्रीमियर 15 अगस्त, 2020 को किया जाएगा
डॉक्यूमेंट्री फिल्म बताती है कि स्मार्ट सिटीज मिशन किस तरह से भविष्य के लिए अगली पीढ़ी के शहरों का निर्माण कर रहा है
देश में प्रति मिनट ग्रामीण क्षेत्र से शहर की ओर 25 से 30 व्यक्ति पलायन करते हैं। विश्व आर्थिक मंच का अनुमान है कि 2050 तक भारत की 70 प्रतिशत आबादी शहरी हो सकती है। आज, देश परिवर्तन के शीर्ष पर बैठा हुआ है, जिसका मुख्य कारण आधुनिक जीवन शैली, प्रौद्योगिकी और सांस्कृतिक शहरी प्रवास वाली आवश्यकता है। एक राष्ट्रीय पहल जिसका उद्देश्य भारतीय शहरों को बदलना है, उसकी यात्रा पर प्रकाश डालने के लिए, नेशनल ज्योग्राफिक ने आज 'द नेक्स्ट फ्रंटियर: इंडियाज स्मार्ट सिटीज' शीर्षक से एक डॉक्यूमेंट्री फिल्म की घोषणा की है। इस डॉक्यूमेंट्री में, चार लाइट्हाउस स्मार्ट शहरों के यात्रा वृत्तांत को, मजबूत राष्ट्र के निर्माण में अभूतपूर्व नवाचार के महत्व को प्रस्तुत किया है।
स्वतंत्रता दिवस के अवसर पर 15 अगस्त, 2020 को शाम 6 बजे, नेशनल ज्योग्राफिक पर इस फिल्म का प्रीमियर किया जायेगा, यह फिल्म आम आदमी के जीवन में स्मार्ट सिटीज मिशन के प्रभावों को दर्शाती है, साथ ही पूरे देश को गौरवान्वित करने का वादा भी करती है। 44 मिनट की यह फिल्म, चार शहरों  पर केंद्रित होगी क्योंकि वे अनुकरणीय पहल प्रस्तुत करते हैं और विभिन्न क्षेत्रों के लिए मार्गदर्शन प्रदान करते हैं जैसे कि: आधारभूत संरचना, परिवहन, प्रौद्योगिकी, नवीकरणीय ऊर्जा, और प्राचीन विरासत का जीर्णोद्धार और संरक्षण। ये फिल्म इन चार असाधारण शहरों के संदर्भ में एक अनूठी अंतर्दृष्टि प्रदान करती है क्योंकि वे स्मार्ट तरीके से सोचकर प्रगतिशील भारत की चुनौतियों का सामना करते हैं।
श्री दुर्गा शंकर मिश्रा , सचिव, आवासन एवं शहरी कार्य मंत्रालय ने कहा कि "हमें उम्मीद है कि नेशनल ज्योग्राफिक की यह फिल्म, भारत के स्मार्ट सिटीज मिशन के संदर्भ में दुनिया की समझ को और बढ़ाती है। भारत तीव्र गति के साथ शहरीकरण के शीर्ष की ओर बढ़ रहा है और हमारे स्मार्ट शहर, भारत की शहरी यात्रा में नए विचारों और परिवर्तनकारी सोच के अग्रदूत हैं। यह फिल्म उनके काम का एक स्नैपशॉट कैप्चर करती है।”
फिल्म के बारे में बात करते हुए, अनुराधा अग्रवाल, प्रमुख- इन्फोटेनमेंट, इंग्लिश, और किड्स, स्टार इंडिया, ने कहा, “हम अपनी आगामी फिल्म ‘द नेक्स्ट फ्रंटियर: इंडियाज स्मार्ट सिटीज’ में एक राष्ट्रीय पहल का प्रदर्शन करेंगे, जिसने चार लाइटहाउस शहरों में लोगों के जीवन को बदल कर रख दिया है। बढ़ती हुई आबादी के बावजूद, भारत विकास के इस आदर्श के केंद्र में रहा है। दर्शक इस संदर्भ में जानेंगे कि कैसे नवाचार और प्रौद्योगिकी हमारे राष्ट्र के विकास को उत्प्रेरित कर रहे हैं और भविष्य की जरूरतों को पूरा करने में महत्वपूर्ण भूमिका निभा रहे हैं।”
नेशनल ज्योग्राफिक की आगामी फिल्म 'द नेक्स्ट फ्रंटियर: इंडियाज स्मार्ट सिटीज' का प्रीमियर 15 अगस्त, 2020 को शाम 6 बजे नेशनल ज्योग्राफिक पर किया जाएगा।
एमजी/एएम/एके/एसके
(Visitor Counter : 195
सूचना और प्रसारण मंत्रालय
नवरात्रि विशेष कार्यक्रमों ने डीडी नेशनल के दर्शकों की संख्या बढ़ाई
अयोध्या की रामलीला, रामायण पर आधारित फिल्में और दूरदर्शन पर अन्य नवरात्रि विशेष कार्यक्रम बड़े पैमाने पर हिट हुए, क्योंकि डीडी नेशनल पर इन विशेष कार्यक्रमों को देखने वाले दर्शकों की संख्या 421% बढ़ गई।
देश भर के विभिन्न स्थानों से दशहरा महोत्सव और आरती की दैनिक लाइव कवरेज, रामलीला, रामायण फिल्मों और राम चरित्रमानस जैसे विशेष धार्मिक कार्यक्रमों ने दूरदर्शन के दर्शकों को असाधारण ऊंचाई तक पहुंचा दिया।
दूरदर्शन पर इस वर्ष के नवरात्रि समारोह कितने लोकप्रिय रहे, इस पर एक नज़र डालते हैं !
|
|
|
|
|
|
अनुमानित दर्शक
|
|
|
|
|
|
दर्शकों के आकलन में % बदलाव
|
|
तारीख
|
|
कुल अवधि 
|
|
दर्शकों की संख्या
|
|
पहुंच
|
|
बिताया गया समय
|
|
6अक्तूबर
|
|
3
|
|
151%
|
|
90%
|
|
29%
|
|
7अक्तूबर
|
|
4.5
|
|
9%
|
|
13%
|
|
11%
|
|
8अक्तूबर
|
|
7.5
|
|
108%
|
|
61%
|
|
23%
|
|
9अक्तूबर
|
|
7.5
|
|
421%
|
|
139%
|
|
81%
|
|
10अक्तूबर
|
|
7.5
|
|
120%
|
|
94%
|
|
34%
|
|
11अक्तूबर
|
|
7.5
|
|
170%
|
|
86%
|
|
48%
|
|
12अक्तूबर
|
|
7
|
|
238%
|
|
113%
|
|
58%
|
|
13अक्तूबर
|
|
7.5
|
|
162%
|
|
92%
|
|
41%
|
|
14अक्तूबर
|
|
8.5
|
|
237%
|
|
136%
|
|
55%
|
|
15अक्तूबर
|
|
6.5
|
|
123%
|
|
116%
|
|
-7%
|
|
कुल
|
|
67 घंटे
|
|
|
|
|
|
स्रोत: बीएआरसी इंडिया 2+, एचएसएम. पिछले 12 सप्ताह  से 5 अक्तूबर 2021 तक % बदलाव तुलना
नवरात्रि के दौरान विशेष कार्यक्रमों की बदौलत दूरदर्शन की पहुंच पिछले हफ्तों की तुलना में लगातार काफी अधिक बनी रही। कुछ दिनों की पहुंच 139% तक थी। इस दौरान दूरदर्शन देखने के लिए दर्शकों ने काफी अधिक समय दिया। 10 पवित्र दिनों की इस अवधि के लिए डीडी नेशनल पर नवरात्रि समारोहों को समर्पित कुल 67 घंटे का विशेष कार्यक्रम प्रसारित किया गया, जिसका दैनिक औसत 6.7 घंटे था।
दूरदर्शन के साथ नवरात्रि के उत्सव का एक और महत्वपूर्ण पहलू था- समावेशी कवरेज। दूरदर्शन नवरात्रि कवरेज देश भर से कर रहा था। इसमें विजयवाड़ा में कनक दुर्गा देवी की कुमकुम पूजा और अलंकारम से लेकर तिरुपति में श्री वेंकटेश्वर स्वामी नवरात्रि ब्रह्मोत्सव से लेकर झंडेवालान और दिल्ली के छतरपुर मंदिर की आरती से लेकर कोलकाता में महालया तक शामिल था।
राष्ट्रपति सचिवालय
बुद्ध पूर्णिमा की पूर्व संध्या पर राष्ट्रपति की बधाई
भारत की राष्ट्रपति श्रीमती द्रौपदी मुर्मु ने बुद्ध पूर्णिमा की पूर्व संध्या पर अपने संदेश में कहा है:-
"बुद्ध पूर्णिमा के पावन अवसर पर, मैं दुनिया भर में रह रहे नागरिकों और भगवान बुद्ध के अनुयायियों को हार्दिक बधाई और शुभकामनाएं देती हूं।
करुणा के प्रतीक भगवान बुद्ध ने हमें ज्ञान, सहनशीलता और सदाचार का मार्ग दिखाया है। उनका सरल और प्रभावी उपदेश हमें प्रेम, सत्य और अहिंसा के मार्ग पर चलने की प्रेरणा देता है। महात्मा बुद्ध का जीवन संयम और अनुशासन का सर्वोत्तम उदाहरण है। उनकी शिक्षाएं आज भी मानवता का मार्गदर्शन करती हैं।
आइए, इस पवित्र अवसर पर हम भगवान बुद्ध की शिक्षाओं को अपने मन, वचन, कर्म और आचरण में धारण करें और एक गौरवशाली राष्ट्र के निर्माण की दिशा में कार्य करें।
राष्ट्रपति का अभिभाषण देखने के लिए यहां क्लिक करें-
प्रधानमंत्री कार्यालय
प्रधानमंत्री ने पांच वंदे भारत ट्रेनों को झंडी दिखाकर रवाना किया
प्रधानमंत्री श्री नरेन्द्र मोदी ने आज मध्य प्रदेश के भोपाल में रानी कमलापति रेलवे स्टेशन पर पांच वंदे भारत एक्सप्रेस ट्रेनों को झंडी दिखा कर रवाना किया। पांच वंदे भारत ट्रेनें भोपाल -इंदौर वंदे भारत एक्सप्रेस; भोपाल -जबलपुर वंदे भारत एक्सप्रेस; रांची-पटना वंदे भारत एक्सप्रेस; धारवाड़-बेंगलुरु वंदे भारत एक्सप्रेस और गोवा -मुंबई वंदे भारत एक्सप्रेस हैं।
प्रधानमंत्री ने रानी कमलापति-इंदौर वंदे भारत एक्सप्रेस के पहले कोच का निरीक्षण किया। उन्होंने ट्रेन में यात्रा कर रहे बच्चों और चालक दल के सदस्यों से भी बातचीत की।
प्रधानमंत्री ने ट्वीट किया-आज भोपाल में पांच वंदे भारत ट्रेनों को एक साथ शुरू करने का सौभाग्य मिला। यह दिखाता है कि देशभर में इन्फ्रास्ट्रक्चर और कनेक्टिविटी के तेज विकास को लेकर हमारी सरकार कितनी प्रतिबद्ध है।
भोपाल - इंदौर वंदे भारत एक्सप्रेस में यात्रा करने वाले इंदौर के सांसद श्री शंकर लालवानी के ट्वीट का जवाब देते हुए, प्रधानमंत्री ने मध्य प्रदेश के लोगों को बधाई दी और कहा कि इससे उज्जैन जाने वाले तीर्थयात्रियों के लिए यात्रा आसान हो जाएगी।
उन्होंने ट्वीट किया-“मध्य प्रदेश के लोगों को इंदौर-भोपाल के बीच शुरू हुई वंदे भारत ट्रेन की बहुत-बहुत बधाई। इससे जहां उन्हें सुरक्षित और सुविधाजनक यात्रा का लाभ मिलेगा, वहीं धार्मिक नगरी उज्जैन की यात्रा पर जाने वाले तीर्थयात्रियों को भी आसानी होगी।”
जबलपुर से सांसद श्री राकेश सिंह के एक ट्वीट का जवाब देते हुए, जिन्होंने जबलपुर में भोपाल -जबलपुर वंदे भारत एक्सप्रेस का स्वागत किया, प्रधानमंत्री ने ट्वीट किया- “देश की शान वंदे भारत ट्रेन से एक ओर जहां मध्य प्रदेश की सांस्कृतिक राजधानी जबलपुर और राज्य की राजधानी भोपाल के बीच कनेक्टिविटी बढ़ेगी, वहीं धार्मिक और पर्यटन स्थलों का भी तेजी से विकास होगा।”
रांची से सांसद श्री संजय सेठ के एक ट्वीट का जवाब देते हुए, श्री नरेन्द्र मोदी ने कहा कि रांची-पटना वंदे भारत एक्सप्रेस खनिज समृद्ध झारखंड और बिहार की समृद्धि में मदद करेगी।
"रांची-पटना के बीच नई वंदे भारत ट्रेन न सिर्फ लोगों की यात्रा को और सुगम बनाएगी, बल्कि यह खनिज संपदा से समृद्ध झारखंड और बिहार की आर्थिक प्रगति में भी मददगार होगी।"
गोवा -मुंबई वंदे भारत एक्सप्रेस के संबंध में गोवा के मुख्यमंत्री डॉ. प्रमोद सावंत के ट्वीट का जवाब देते हुए प्रधानमंत्री ने ट्वीट किया-
“वंदे भारत ट्रेन अधिक पर्यटकों को गोवा की प्राकृतिक सुंदरता को देखने में सक्षम बनाएगी। यह कोंकण तट पर कनेक्टिविटी में भी सुधार करेगी।”
केंद्रीय मंत्री श्री प्रल्हाद जोशी और कर्नाटक के राज्यपाल श्री थावरचंद गहलोत ने धारवाड़-बेंगलुरु वंदे भारत एक्सप्रेस में यात्रा की। श्री जोशी के एक ट्वीट के जवाब में प्रधानमंत्री ने ट्वीट किया-
“धारवाड़-बेंगलुरु वंदे भारत एक्सप्रेस पूरे कर्नाटक में कनेक्टिविटी में सुधार लाएगी। यह राज्य में वाणिज्य और पर्यटन में भी सुधार लाएगी।”
स्वास्थ्य एवं परिवार कल्याण मंत्रालय
क्या सही, क्या गलत
मीडिया खबरों की यह दावेदारी कि कोवैक्सीन की नियामक मंजूरी राजनीतिक दबाव के कारण दी गई, सरासर भ्रामक और झूठी है
आपातकालीन उपयोग के लिये कोविड-19 की वैक्सीन को अधिकृत करने के सम्बंध में वैज्ञानिक तथ्यों तथा निर्धारित नियमों का पालन किया गया
मीडिया में कुछ ऐसी खबरें आई हैं, जिनमें यह दावा किया गया है कि स्वदेशी कोविड-19 वैक्सीन – कोवैक्सीन के निर्माता भारत बायोटेक ने राजनीतिक दबाव के कारण “कतिपय प्रक्रियाओं का पालन नहीं किया” और उसके क्लीनिकल परीक्षण में “जल्दबाजी” की। रिपोर्टों में यह दावा भी किया गया है कि वैक्सीन के लिये तीन चरणों में जो क्लीनिकल परीक्षण किये गये, उनमें कई अनियमिततायें बरती गईं। मीडिया की ये रिपोर्टें सरासर भ्रामक, झूठी और गलत सूचनाओं पर आधारित हैं।
यह स्पष्ट कर दिया गया है कि केंद्र सरकार और राष्ट्रीय नियामक, केंद्रीय औषध मानक नियंत्रण संगठन  ने आपातकालीन उपयोग के लिये कोविड-19 की वैक्सीन को अधिकृत करने के सम्बंध में वैज्ञानिक तथ्यों तथा निर्धारित नियमों का पालन किया है।
सीडीएससीओ की विषय विशेषज्ञ समिति  की बैठक एक और दो जनवरी, 2021 को बुलाई गई थी। बैठक में आवश्यक चर्चा के बाद मेसर्स भारत बायोटेक की कोविड-19 वायरस वैक्सीन की नियंत्रित आपातकालीन अनुमति के लिये प्रस्ताव के बारे में सिफारिशें की गई थीं। जनवरी 2021 में कोवैक्सीन के नियंत्रित आपातकालीन उपयोग की अनुमति के पहले, विषय विशेषज्ञ समिति ने वैक्सीन सम्बंधी सुरक्षा तथा उसकी प्रतिरक्षा क्षमता के बारे में आंकड़ों का विश्लेषण किया था। उसके बाद जनहित में यह फैसला किया गया कि नियंत्रित आपातकालीन इस्तेमाल के लिये वैक्सीन को अनुमति दे दी जाये। इसके क्लीनिकल परीक्षण में पर्याप्त सावधानी बरती गई। इसके बाद इसे अनुमति दी गई, ताकि टीकाकरण के अन्य विकल्प भी उपलब्ध हो सकें, खासतौर से म्यूटेंट स्ट्रेन द्वारा संक्रमण के मामलों का मुकाबला करने के लिये।
कोवैक्सीन की प्रस्तावित खूराक के तीसरे चरण के क्लीनिकल परीक्षण शुरू करने के लिये एसईसी ने अनुमति दी, जो मेसर्स भारत बायोटेक द्वारा प्रस्तुत वैज्ञानिक आंकड़ों पर आधारित थी। इसमें स्थापित कार्य-व्यवहार पर भी ध्यान दिया गया। इसके अलावा, मीडिया रिपोर्टों में यह दावा भी किया गया है कि कोवैक्सीन के क्लीनिकल परीक्षण में ‘अवैज्ञानिक बदलाव’ किये गये, जबकि ये तथाकथित ‘अवैज्ञानिक बदलाव’ मैसर्स भारत बायोटेक द्वारा सीडीएससीओ में वैक्सीन पेश करने, सीडीएससीओ में पूरी प्रक्रिया का पालन करने तथा डीजीसीआई की अनुमति के बाद किये गये।
इसके अलावा, आगे चलकर, जब मेसर्स भारत बायोटेक ने आगे और जानकारी पेश की तथा सीडीएससीओ के एसईसी ने अंतरिम प्रभावकारिता व सुरक्षा आंकड़ों का मूल्यांकन किया, तब 11 मार्च, 2021 को कोविड-19 वैक्सीन को ‘क्लीनिकल परीक्षण रूप’ में लगाये जाने वाली शर्त वापस ले ली गई।
अनेक शर्तों और बाध्यताओं के साथ नियंत्रित आपातकालीन परिस्थिति में कोवैक्सीन सहित कोविड-19 की वैक्सीनें लगाने की अनुमति सीडीएससीओ की विषय विशेषज्ञ समिति की सिफारिशों पर ही राष्ट्रीय नियामक ने दी थी। विषय विशेषज्ञ समिति में पलमोनोलॉजी, इम्यूनोलॉजी, माइक्रोबायोलॉजी, फार्माकोलॉजी, पेड्येट्रिक्स, इंटर्नल मेडिसिन आदि क्षेत्रों के विशेषज्ञों व जानकारों को रखा गया है।
महिला एवं बाल विकास मंत्रालय
महिला एवं बाल विकास मंत्रालय चंडीगढ़ की लेजर वैली में कल तीन दिवसीय छठे ‘भारतीय महिला जैविक उत्सव’ का आयोजन करेगा
(महिला एवं बाल विकास मंत्रालय चंडीगढ़ के सेक्टर-10 स्थित लेजर वैली में कल से तीन दिवसीय छठे ‘भारतीय महिला जैविक उत्सव’' का आयोजन करने जा रहा है। इस आयोजन का उद्देश्य देशभर के दूर-दराज के क्षेत्रों से जैविक क्षेत्र में कार्यरत महिला किसानों और उद्यमियों को बढ़ावा देना है।
महिला एवं बाल विकास विभाग, चंडीगढ़ के सचिव श्री बी.एल.शर्मा इस कार्यक्रम के मुख्य अतिथि होंगे और भारत सरकार के महिला एवं बाल विकास मंत्रालय की संयुक्त सचिव श्रीमती अनुराधा चगती ‘भारतीय महिला जैविक उत्सव’ के छठे संस्करण के उद्घाटन सत्र की सम्मानीय अतिथि होंगी।
केंद्रीय महिला एवं विकास मंत्री श्रीमती मेनका संजय गांधी 14 जनवरी 2019 की सुबह राष्ट्रीय जन सहयोग और बाल विकास संस्थान  मोहाली के क्षेत्रीय केंद्र का उद्घाटन करेंगी। वह छठे ‘भारतीय महिला जैविक उत्सव’ में विभिन्न स्टालों और खाद्य स्टालों का अवलोकन करेंगी। दोपहर को श्रीमती मेनका संजय गांधी महिला किसान उद्यमियों और मीडिया से वार्तालाप भी करेंगी।
केंद्रीय महिला एवं बाल विकास मंत्री श्रीमती मेनका संजय गांधी ने कहा कि इस महोत्सव का उद्देश्य भारतीय महिला उद्यमियों और किसानों को अधिक खरीदारों के साथ जोड़ने के लिए प्रोत्साहित करने के साथ-साथ भारत में जैविक संस्कृति को बढ़ावा देते हुए उन्हें वित्तीय समावेशन के माध्यम से सशक्त बनाना है। उन्होंने कहा कि मंत्रालय का उद्देश्य इस महोत्सव के माध्यम से महिलाओं और बच्चों से संबंधित विभिन्न पहलों और योजनाओं के बारे में लोगों को अवगत कराना भी है।
इस महोत्सव में देशभर से आयी 200 से अधिक महिला उद्यमी भाग ले रही है और 1,000 से अधिक विभिन्न जैविक उत्पादों का प्रदर्शन किया जा रहा है। जिसमें वस्त्र, अनाज, बीज, आभूषण, बेकरी समान आदि शामिल हैं। महोत्सव में आने वाले पर्यटकों को विभिन्न प्रकार के शानदार व्यंजनों का भी स्वाद मिलेगा। इस महोत्सव का समय सुबह 10:30 बजे से रात 10 बजे तक है।
‘भारतीय महिला जैविक उत्सव’ के प्रथम संस्करण के 2015 में नई दिल्ली में आयोजन के साथ यह महोत्सव प्रतिवर्ष किया जाता है और इस वर्ष चंडीगढ़ में इसे आयोजित किया जा रहा है। प्रत्येक वर्ष के आयोजन में जैविक उत्पादों की बिक्री में हुई बढ़ोत्तरी ऑर्गेनिक उत्पादन के प्रति लोगों की बढ़ती हुई रुचि को दर्शाती है।
प्रधानमंत्री कार्यालय
वैश्विक जैव ईंधन गठबंधन का शुभारंभ
प्रधानमंत्री श्री नरेन्द्र मोदी ने नई दिल्ली में हो रहे जी20 शिखर सम्मेलन से इतर 9 सितंबर, 2023 को सिंगापुर, बांग्लादेश, इटली, अमेरिका, ब्राजील, अर्जेंटीना, मॉरीशस और संयुक्त अरब अमीरात के नेताओं के साथ मिलकर वैश्विक जैव ईंधन गठबंधन  का शुभारंभ किया।
वैश्विक जैव ईंधन गठबंधन, जी20 के अध्यक्ष के रूप में भारत की एक पहल है। इस गठबंधन का लक्ष्य प्रौद्योगिकी के विकास को सुविधाजनक बनाना, टिकाऊ जैव ईंधन के उपयोग को बढ़ावा देना, हितधारकों की व्यापक स्तर पर भागीदारी के माध्यम से मजबूत मानक निर्धारण और प्रमाणन को आकार देकर जैव ईंधन के वैश्विक विकास में तेजी लाना है। यह गठबंधन ज्ञान के एक केंद्रीय संग्रह और विशेषज्ञ केंद्र के रूप में भी कार्य करेगा। जीबीए का लक्ष्य एक ऐसे उत्प्रेरक मंच के रूप में काम करना है, जो जैव ईंधन के विकास और व्यापक रूप से इसे अपनाने के लिए वैश्विक सहयोग को प्रोत्साहन देगा।
इलेक्ट्रानिक्स एवं आईटी मंत्रालय
जापान द्वारा यूपीआई में शामिल होने को लेकर अपनी रुचि व्यक्त करने पर आईटी मंत्री श्री अश्विनी वैष्णव की टिप्पणी
इलेक्ट्रॉनिक्स और आईटी, रेलवे व संचार मंत्री श्री अश्विनी वैष्णव ने जापान के डिजिटल ट्रांसफॉर्मेशन मंत्री श्री कोनो तारो द्वारा भारत की यूपीआई भुगतान प्रणाली में शामिल होने के संबंध में अपनी रुचि व्यक्त करने पर प्रतिक्रिया व्यक्त की है। श्री वैष्णव ने कहा, “लगभग हर वैश्विक मंच चाहे वह जी20 हो, एससीओ या जी7, जहां भी हम प्रधानमंत्री श्री नरेन्द्र मोदी के डिजिटल इंडिया की सोच को प्रस्तुत करते हैं, वहां इसके लिए काफी अधिक आकर्षण दिखता है। लोग इस बात को समझते हैं कि कैसे मोदी जी ने डिजिटल तकनीक का लोकतंत्रीकरण किया है। मैं जापान के डिजिटल ट्रांसफॉर्मेशन मंत्री को धन्यवाद देता हूं, जिन्होंने प्रधानमंत्री मोदी के डिजिटल इंडिया के विस्तृत और व्यापक दृष्टिकोण को स्वीकार किया है।”
इससे पहले आज जापान के डिजिटल ट्रांसफॉर्मेशन मंत्री श्री कोनो तारो ने एक मीडिया चैनल के साथ साक्षात्कार में कहा था, “हमने अभी पिछले महीने जी7 के डिजिटल मंत्रियों की बैठक की थी और इसमें भारतीय मंत्री श्री अश्विनी वैष्णव ने भाग लिया था। फिलहाल जापान और भारत डिजिटल सहयोग को बढ़ावा देने का प्रयास कर रहे हैं। अब हम भुगतान प्रणाली भारतीय यूपीआई के साथ जुड़ने के बारे में गंभीरता से सोच रहे हैं। साथ ही, हम इस बात पर विचार कर रहे हैं कि कैसे हम पारस्परिक रूप से ई-आईडी को पहचान सकते हैं, इस सहयोग को अच्छे से शुरू कर सकते हैं, जिससे हम अंतरपरिचालनीयता बढ़ा सकें।”
रक्षा मंत्रालय
श्रीलंका में संयुक्त युद्धाभ्यास मित्र शक्ति 21 के लिए भारतीय सैन्य दल रवाना
भारत-श्रीलंका द्विपक्षीय संयुक्त युद्धाभ्यास मित्र शक्ति का 8वां संस्करण 4 से 15 अक्टूबर, 2021 तक श्रीलंका के कॉम्बैट ट्रेनिंग स्कूल, अम्पारा में आयोजित किया जाएगा।
भारतीय सेना के 120 जवानों का एक शस्त्र सैन्य दल श्रीलंका की सेना की एक बटालियन के साथ युद्धाभ्यास में भाग लेगा। इस युद्धाभ्यास का उद्देश्य दोनों देशों की सेनाओं के बीच घनिष्ठ संबंधों को प्रोत्साहित करना और अंतर-संचालन में बढ़ोतरी करने के साथ-साथ उग्रवाद एवं आतंकवाद विरोधी संचालनों में सर्वोत्तम प्रक्रियाओं को साझा करना है।
इस युद्धाभ्यास में अंतर्राष्ट्रीय उग्रवाद और आतंकवाद विरोधी माहौल में उप-इकाई स्तर पर सामरिक स्तर के संचालन शामिल होंगे। यह अभ्यास दोनों दक्षिण एशियाई देशों के बीच संबंधों को और मजबूत करने के लिए एक लंबा रास्ता तय करेगा। यह दोनों सेनाओं के बीच जमीनी स्तर पर समन्वय और सहयोग लाने के लिए उत्प्रेरक के रूप में भी कार्य करेगा।
युद्धाभ्यास मित्र शक्ति का 7वां संस्करण वर्ष 2019 में विदेशी प्रशिक्षण नोड , पुणे, महाराष्ट्र  में आयोजित किया गया था।
प्रधानमंत्री कार्यालय
प्रधानमंत्री ने लोगों से हर घर तिरंगा अभियान को मजबूत करने का आग्रह किया
स्वतंत्र भारत के लिए ध्वज का सपना देखने वालों के अदम्य साहस और प्रयासों को भी याद किया
हमारे इतिहास में 22 जुलाई का विशेष महत्व है, क्योंकि 1947 में आज ही के दिन हमने राष्ट्रीय ध्वज को अंगीकार किया था: प्रधानमंत्री
प्रधानमंत्री श्री नरेन्द्र मोदी ने लोगों से हर घर तिरंगा अभियान को मजबूत करने का आग्रह किया है। श्री मोदी ने स्वतंत्र भारत के लिए ध्वज का सपना देखने वालों के अदम्य साहस और प्रयासों को भी याद किया। उन्होंने हमारे तिरंगे से जुड़ी समिति और पंडित नेहरू द्वारा फहराए गए पहले तिरंगे के विवरण सहित इतिहास की कुछ दिलचस्प बातें भी साझा कीं हैं। उन्होंने कहा कि 22 जुलाई का हमारे इतिहास में विशेष महत्व है, क्योंकि 1947 में आज ही के दिन हमारे राष्ट्रीय ध्वज को अंगीकार किया गया था।
ट्वीट्स की एक श्रृंखला में, प्रधानमंत्री ने कहा;
"इस साल, जब हम आज़ादी का अमृत महोत्सव मना रहे हैं, आइए हम हर घर तिरंगा अभियान को मजबूत करें। 13 से 15 अगस्त के बीच तिरंगा फहराएं या अपने घरों में इन्हें प्रदर्शित करें। यह अभियान राष्ट्रीय ध्वज के साथ हमारे जुड़ाव को और मजबूती देगा।"
"आज, 22 जुलाई की हमारे इतिहास में विशेष प्रासंगिकता है। 1947 में इसी दिन हमारे राष्ट्रीय ध्वज को अंगीकार किया गया था। इतिहास से कुछ दिलचस्प बातें साझा कर रहा हूँ, जिनमें हमारे तिरंगे से जुड़ी समिति का विवरण और पंडित नेहरू द्वारा फहराया गया पहला तिरंगा शामिल हैं।"
"आज, हम उन सभी लोगों के अदम्य साहस और प्रयासों को याद करते हैं, जिन्होंने स्वतंत्र भारत के लिए एक ध्वज का सपना देखा था, जब हम औपनिवेशिक शासन के खिलाफ संघर्ष कर रहे थे। हम उनकी दृष्टि को पूरा करने और उनके सपनों के भारत के निर्माण के लिए अपनी प्रतिबद्धता दोहराते हैं।"
रक्षा मंत्रालय
डीआरडीओ के अनुसंधान पोत आईएनएस सागरध्वनि ने सागर मैत्री मिशन-2 शुरू किया
रक्षा अनुसंधान और विकास संगठन  के समुद्रविज्ञानीय अनुसंधान पोत, आईएनएस सागरध्वनि ने आज कोच्चि में दक्षिणी नौसैनिक कमान से दो महीने के सागर मैत्री मिशन-2 की शुरूआत की। रक्षा अनुसंधान और विकास विभाग के सचिव तथा डीआरडीओ के अध्यक्ष डॉ. जी. सतीश रेड्डी ने एफओसी प्रभारी  वाइस एडमिरल अनिल के. चावला की उपस्थिति में पोत को रवाना किया। रक्षा मंत्री श्री राजनाथ सिंह ने मिशन की सफलता के लिए अपनी शुभकामनाएं दी हैं।
सागर मैत्री डीआरडीओ की एक अनोखी पहल है जो प्रधानमंत्री श्री नरेन्द्र मोदी की हिंद महासागर रिम  देशों के बीच अनुसंधान को बढ़ावा देने के लिए की गई नीतिगत घोषणा “क्षेत्र में सभी की सुरक्षा और विकास ” के विस्तृत उद्देश्य से जुड़ी हुई है। प्रधानमंत्री की नीति के अंतर्गत डीआरडीओ का विशिष्ट वैज्ञानिक अंग “मैत्री ” है।
आईएनएस सागरध्वनि को नौसेना की भौतिकीय और समुद्र विज्ञानी प्रयोगशाला, कोच्चि ने तैयार किया है, जो डीआरडीओ की प्रमुख सिस्टम प्रयोगशाला है। यह भारतीय जल क्षेत्र में महासागर अनुसंधान प्रयोग करती है।
सागर मैत्री मिशन-2 हिंद महासागर में ऐतिहासिक अंतर्राष्ट्रीय अभियानों के हिस्से के रूप में भारत के एकमात्र अनुसंधान पोत आईएनएस किस्तना मिशन के स्वर्ण जयंती समारोह के अवसर पर भेजा गया है। अंतर्राष्ट्रीय अभियान 1962-63 के दौरान भेजे गए थे। मिशन के तहत आईएनएस सागरध्वनि आईएनएस किस्तना के चुने हुए ट्रैक पर जाएगा।
सागर मैत्री मिशन का मुख्य उद्देश्य हिंद महासागर के समूचे उत्तरी क्षेत्र से आंकड़े एकत्र करना है, जिसमें मुख्य रूप से अंडमान और उसके आसपास के समुद्र पर ध्यान केंद्रित किया जाएगा। साथ ही इसका उद्देश्य
महासागरीय अनुसंधान और विकास के क्षेत्र में 8 आईओआर देशों के साथ दीर्घकालिक सहयोग स्थापित करना है। अन्य आईओआर देशों में ओमान, मालदीव, श्रीलंका, थाइलैंड, मलेशिया, सिंगापुर, इंडोनेशिया और म्यांमार शामिल है। कार्यक्रम का उद्देश्य महासागरीय अनुसंधान और विकास के क्षेत्र में इन देशों के साथ दीर्घकालिक वैज्ञानिक सहयोग स्थापित करना और आंकड़े एकत्र करना है।
इस अवसर पर महानिदेशक  डॉ. समीर वी. कामथ, एनपीओएल के निदेशक श्री विजयन पिल्लै और अन्य अधिकारी मौजूद थे।
वित्त मंत्रालय
एडीबी और भारत सरकार ने महाराष्ट्र में राज्य की सड़कों के सुधार के लिए 177 मिलियन डॉलर के ऋण समझौते पर हस्ताक्षर किए
एशियाई विकास बैंक  और भारत सरकार ने महाराष्ट्र में 450 किलोमीटर  लम्बे राजमार्गों और राज्य की प्रमुख जिला सड़कों में सुधार करने के लिए आज 177 मिलियन डॉलर के ऋण समझौते पर हस्ताक्षर किए।
समझौते पर महाराष्ट्र राज्य सड़क सुधार परियोजना के हस्ताक्षरकर्ताओं में भारत सरकार की ओर से वित्त मंत्रालयमें आर्थिक मामलों के विभाग में अपर सचिव  श्री समीर कुमार खरेऔर एडीबी के लिए उसके कंट्री डायरेक्टर श्री केनिची योकोयामा ने हस्ताक्षर किए।
ऋण समझौते पर हस्ताक्षर करने के बाद, श्री खरे ने कहा कि परियोजना राज्य में ग्रामीण क्षेत्रों और शहरी केन्द्रों के बीच सम्पर्क में सुधार करेगी, जिससे ग्रामीण लोगों को बेहतर बाज़ार, रोजगार के अवसर और सेवाएं मिल सकेंगी। बेहतर गतिशीलता से राज्य के प्रमुख शहरी केन्द्रों के बाहर से लेकर दूसरे स्तर के शहरों और कस्बों तक विकास होगा और आजीविका के अवसर बढ़ेंगे, जिससे आय में असमानता कम होगी।
श्री योकोयामा ने कहा कि परियोजना सड़क सुरक्षा परीक्षण ढांचा विकसित करके सड़क सुरक्षा उपायों को भी मजबूत करेगी जिससे अंतरराष्ट्रीय स्तर की सर्वोत्तम कार्य प्रणाली को अपनाने के बाद बुजुर्गों, महिलाओं और बच्चों जैसे कमजोर समूहों की रक्षा की जा सकेगी।विस्तृत जानकारी देते हुए, श्री योकोयामा ने कहा कि परियोजना की एक अन्य विशेषता सड़क रखरखाव प्रणाली में सुधार करना है। इसके लिए संपत्ति की गुणवत्ता और सेवा स्तरों को बनाए रखने के उद्देश्य से ठेकेदारों के लिए प्रदर्शन-आधारित 5-वर्षकी रखरखाव बंदिश को प्रोत्साहित किया जाएगा।
कुल मिलाकर यह परियोजना महाराष्ट्र के सात जिलों में 2 प्रमुख जिला सड़कों और 11 राज्य राजमार्गों की 450 किलोमीटर संयुक्त लंबाई वालीसड़कों में सुधार करेगी, और राष्ट्रीय राजमार्गों, अंतरराज्यीय सड़कों, बंदरगाह, हवाई अड्डों, रेल केन्द्रों, जिला मुख्यालयों, औद्योगिक क्षेत्रों, उद्यम समूहों और कृषि क्षेत्रों के लिए सम्पर्क में सुधार करेगी।
यह परियोजना महाराष्ट्र लोक निर्माण विभाग परियोजना के कर्मचारियों को प्रशिक्षित करने पर अपना ध्यान केन्द्रित करेगी ताकि वे सड़क डिजाइन, सड़कों के रखरखाव की योजना और सड़क सुरक्षा करते समय जलवायु परिवर्तन के अनुकूल और आपदा को सहने की विशेषता के साथ अपनी क्षमता का निर्माण कर सकें।
एडीबी एक समृद्ध, समावेशी, लचीले और स्थायी एशिया और प्रशांत क्षेत्र को प्राप्त करने के लिए प्रतिबद्ध है, जबकि अत्यधिक गरीबी को मिटाने के अपने प्रयासों को बनाए रखता है। 1966 में स्थापित, इसके68 सदस्य हैं जिनमें से 49 क्षेत्र से हैं।